CELEX: 32017R1475
Language: sl
Date: 2017-01-26 00:00:00
Title: Delegirana uredba Komisije (EU) 2017/1475 z dne 26. januarja 2017 o razvrščanju lastnosti opečnih strešnikov v okviru standarda EN 1304 glede odpornosti proti zmrzovanju v skladu z Uredbo (EU) št. 305/2011 Evropskega parlamenta in Sveta (Besedilo velja za EGP. )

17.8.2017   
            
            
               SL
            
            
               Uradni list Evropske unije
            
            
               L 211/1
            
         DELEGIRANA UREDBA KOMISIJE (EU) 2017/1475
   z dne 26. januarja 2017
   o razvrščanju lastnosti opečnih strešnikov v okviru standarda EN 1304 glede odpornosti proti zmrzovanju v skladu z Uredbo (EU) št. 305/2011 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 27(1) Uredbe,
   ob upoštevanju naslednjega:
   
               (1)
            
            
               Če Komisija ni določila razredov lastnosti v zvezi z bistvenimi značilnostmi gradbenih proizvodov v skladu s členom 27(2) Uredbe (EU) št. 305/2011, jih lahko določijo evropski organi za standardizacijo, vendar samo na podlagi spremenjenega mandata.
            
         
               (2)
            
            
               Evropski standard EN 1304 za opečne strešnike in fazonske kose je standard, ki je harmoniziran od leta 2005 v okviru Direktive Sveta 89/106/EGS (2).
            
         
               (3)
            
            
               V novi različici navedenega standarda je vključena nova razvrstitev opečnih strešnikov iz standarda EN 1304 glede odpornosti proti zmrzovanju, ko so strešniki namenjeni za uporabo na prostem. Ta razvrstitev temelji na postopnem razvoju harmoniziranih ocenjevalnih metod in zato pomeni korak h konsolidaciji notranjega trga zadevnih proizvodov.
            
         
               (4)
            
            
               Za novo razvrstitev ni bil izdan spremenjen mandat.
            
         
               (5)
            
            
               Zato bi bilo treba določiti nov sistem razvrščanja za proizvode, ki jih zajema standard EN 1304, ko so namenjeni uporabi na prostem –
            
         SPREJELA NASLEDNJO UREDBO:
   Člen 1
   Lastnosti opečnih strešnikov, namenjenih za uporabo na prostem, v zvezi z njihovo bistveno značilnostjo „odpornost proti zmrzovanju“ se razvrstijo v skladu s sistemom razvrščanja, določenim v prilogi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. januarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 88, 4.4.2011, str. 5.
   
      (2)  Direktiva Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (UL L 40, 11.2.1989, str. 12).
   
      PRILOGA
      Za proizvode iz standarda EN 1304 „Opečni strešniki in fazonski kosi – Definicije in specifikacije izdelkov“, namenjene za uporabo na prostem, se določi nova razvrstitev glede njihove bistvene značilnosti „odpornost proti zmrzovanju“:
      
                   
               
               
                  Razred 1 (150 ciklov): najmanj 150 ciklov. Če po 150 ciklih noben strešnik ne kaže poškodb, opisanih kot nesprejemljivih v skladu s standardom EN 539-2:2013, tabela 1.
               
            
                   
               
               
                  Razred 2 (90 ciklov): 90–149 ciklov. Če po 90 ciklih noben strešnik ne kaže poškodb, opisanih kot nesprejemljivih v skladu s standardom EN 539-2:2013, tabela 1.
               
            
                   
               
               
                  Razred 3 (30 ciklov): 30–89 ciklov. Če po 30 ciklih noben strešnik ne kaže poškodb, opisanih kot nesprejemljivih v skladu s standardom EN 539-2:2013, tabela 1.